Santamonika

Vēsture

Tiek uzskatīts, kas Santamonikas pirmiedzīvotāji bija tongvas cilts indiāņi, kas Santamoniku tongvu valodā sauca par Kecheek.
Pilsēta dibināta 1769. gada 3. augustā un tā nosaukta par godu Svētajai Monikai.
1870. gados starp Losandželosu un Santamoniku uzbūvē vilcienu līniju, kas nodrošina strauju pilsētas uzplaukumu. Pilsēta kļūst par kūrortu turīgiem austrumniekiem un sākās strauja izaugsme, sāk iekārtot plašus parkus un dārzus, atvērt viesnīcas, restorānus un veikalus.
1909. gadā atvēr Santamonikas ostu un molu. Vēlāk uz mola tiek atklāts atrakciju parks, kas mūsdienās ir viens no vecākajiem Amerikā. 1966. gadā pabeidza celt jaunu maģistrāli, kas savieno Santamoniku ar Losandželosu, kas nodrošināja jaunu pilsētas attīstības vilni. Sākas vērienīga pludmales rajona apbūve, rekonstruē parkus un iekārto pludmali. 1984. gadā sākoties mola rekonstrukcijai tika atjaunots 1922. gadā celtais atrakciju parks un atklāta trešā ielas promenādē.

Ģeogrāfija

Santamonikas kopējā platība ir 21,8 km² un tai ir ap 5 kilometriem gara krasta līnija ar Santamonikas līci. Santamonika atrodas 21 kilometrus uz ziemeļiem no Losandželosas centra. Losandželosas starptautiskā lidosta (LAX) atrodas 13 kilometrus no pilsētas. Robežojas ar Malibu un Venisu. Pludmales ir it īpaši piemērotas sērfošanai, peldēšanai un pludmales volejbolam.

Administratīvais iedalijums

Pilsēta ir sadalīta astoņos administratīvajos rajonos- Centrs un Trešā ielas promenāde, Santamonikas osta un Okeāna avēnija, Vidus pilsētas rajons, Mainas iela, Montānas avēnija, Piko bulvāris, Okeāna parks un Saulrieta parks:
Santamonikas centrs robežojas ar Meinas ielu uz dienvidiem, Montānas avēniju uz ziemeļiem un ar pludmali rietumos. Santamonikas centrā ir dažāda veida izklaides iespējas, vēsturiskā arhitektūra, plašs restorānu un veikalu klāsts, sertificēts zemnieku tirgus un Trešā ielas promenāde. Trešā ielas promenādē ir izvietoti restorāni, iepirkšanās centri, kinoteātri un izklaides centri.
Santamonikas osta un Okeāna avēnija sākas pilsētas ziemeļu galā un beidzas Piko bulvārī. Avēnija stiepjas paralēli pludmales stāvkrastiem. Uz avēnijas ir luksusa apartamenti, daudz luksusa viesnīcas kā, piemēram, viesnīca Shangri-La, Mariott, dažādu veidu restorāni, kā tradicionālie, austrumu, eiropiešu, jūras velšu un citi.
Vidus pilsētas rajons robežojas ar Hūvera ielu uz austrumiem, Piko bulvāri ziemeļos un Santamonikas lielceļu uz dienvidiem. Rajons ietver lielas maģistrāles kā Vašingtonas bulvāris, Redendo bulvāris, FairFax avēnija un La Brea avēnija. Ir izvietoti lieli lielveikali, uzņēmumi, teātri,viesnīcas, restorāni, skolas, bibliotēka, pasts, veikali un mūzikas ierakstu kompānijas.
Meinas iela stiepjas apmēram divu kilometru garumā no Piko bulvāra līdz Santamonikas robežai. Ielas garumā ir izvietoti skaustumkopšanas saloni, frizieri, bankas, Kalifornijas vēstures muzejs, restorāni, tūrisma informācijas centrs, veikali un mākslas galerijas. Katru nedēļu norisinās zemnieku tirdziņš ar bioloģiskiem augļiem un dārzeņiem.
Okeāna parks atrodas pilsētas dienvidrietumu stūrī un stiepjas sākot no Linkolna bulvāra līdz pludmalei. Šajā apkārtnē ir sastopama vecā pilsētas apbūve, daudzdzīvokļu mājas un mājas netālu no pludmales. Cenas mājām svārstās sākot no 750 000 ASV dolāru līdz 5 miljoniem dolāru. Rajona ir izvietotas skolas, augstskola, mākslas galerijas,daudz restorānu un veikalu.
Montānas avēnija atrodas blakus pludmalei. Santmonikas viens no elitārākajiem rajoniem. Rajona ir izvietoti augstas klases veikali un restorāni sākot no parastām ieskrietuvēm līdz eksotiskiem restorāniem , privātskolas, luksusa viesnīcas, uzņēmumi, nakts klubi, kūrorti, SPA, skaistumkopšanas saloni, bibliotēkas, bankas un Aero teātris. Katru gadu decembrī un jūnijā Montānas avēnijā notiek festivāls, kuras laikā tiek iztirgotas pagājušās sezonas preces ar lielām atlaidēm.
Piko bulvāris robežojas ar Linkolna bulvāri rietumos, Olimpisko avēniju uz ziemeļiem un Piko bulvāri uz dienvidiem. Šajā pilsētas daļā ir lielākā etniskā cilvēku daudzveidība. Apkārtnē ir izvietota vidusskola, koledža, uzņēmumi, veikali, restorāni, ierakstu kompānijas, tirgus.
Saulrieta parks ir izvietots starp Piko bulvāri, Linkolna bulvāri, pilsētas dienvidu un austrumu robežu. Rajons galvenokārt sastāv no privātmājām, kuras ir būvētas 1940. gadā, koledžām un skolām, parku un lidostu, kura ir viena no noslogotākajām viena skrejceļa lidostām pasaulē. Māju cenas Saulrieta parkā svārstās sākot no 850 000 līdz 1,7 miljoniem ASV dolāru.

Lidosta

Santamonikas starptautiskā lidosta agrāk saukta pa Āboliņa lauku atrodas pilsētas dienvidaustrumu stūrī. Lidosta atrodas 3 kilometrus no Klusā okeāna un Santamonikas līča. Losandželosas starptautiskā lidosta (LAX) atrodas uz ziemeļiem 10 kilometru attālumā. Lidosta ir viena no noslogotākajām viena skrejceļa lidostām pasaulē. Lidostā ir kontroles tornis, kas dienā apkalpo 346 operācijas un Santamonikas Aviācijas muzejs. Blakus lidostai ir izvietots Lidostas parks, kas ir 34 000 m² liels. Katru gadu lidostā notiek Bluberry pagājušās sezonas mantu izpārdošana, kurās preces tiek pārdotas līdz 80% atlaidēm.

Autobuss

Santamonikas pilsētai pašai ir sava autobusu firma Big Blue Bus. Autobuss apkalpo Santamonikas pilsētu, Losandželosas pilsētas rietumu daļu, braucienus uz un no Losandželosas starptautiskās lidostas (LAX) un desmit tuvējo pilsētu pārvadājumus ar vairāk kā 1000 pieturām dažādās pilsētu daļās.

Velosipēdi

Satamonika ir atzīta par riteņbraucējiem drošu pilsētu. Pilsēta ir izvietots liels veloceliņu tīkls. Informācijas centros ir iespējas iznomāt velosipēdus.

Santamonikas mols

Santamonika osta tika pabeigta 1909. gada 9.septembrī. Osta bija pirmā rietuma krasta osta Amerikā, tā tika būvēta no koka un stāvēja uz koka pāļiem. Makšķerniekiem osta bija labākā vieta Santamonikas līcī, kur makšķerēt. 1916.gada 12. jūnijā atklāja atrakciju parku ar amerikāņu kalniņiem, kurš kļuva tik populārs, ka tika paplašināts. 1924. gada 23. jūlijā atklāja La Monikas zāli lielāko zāli rietuma krastā, kura bija 1400 m² liela. Celtnes fasāde bija projektēta spāņu stilā, bet zāle franču renesanses stilā. No 1958. gada līdz 1962. gadam zālē bija ierīkota slidotava. La Monikas zāle, tika nojaukta 1963. gadā.
1983. gada 27. janvārī osta un mols tika pilnībā iznīcināta vētras laikā, tāpēc no 1987. gada līdz 1990. gadam osta tika uzbūvēta pilnīgi no jauna.
Mūsdienās Santamonikas osta ir kļuvusi par populāru tūristu apskates objektu. Ostā ir izvietots atrakciju parks, trapeces skola, dāvanu veikals, zvaigžņu tūre (slavenību māju apskate), karuseļi, akvārijs, spēļu zāle, bāri, restorāni un veikali.